de de lv lv lv lv lv hbs_lat en lv lv lv lv lv lv lv lt lv lv lv lv pt lv lv sl lv it lv pt lv en lv lv en en en lv lv lv lv lv lv lv lv lv fi en lv en lv lv lv de lv fr lv lv lv lv lv lv lv lv lv lv lv lv lv lv lv ur lv lv lt lv lv lv lv lv lv lv lv lv lv pt en lv lv lv en lv en lv lv lv lv lv lv en en pt lv hy
Mans vārds ir Linda Vītuma.
Mans vārds ir Liene Korņejeva. 2003. gadā esmu pabeigusi Rīgas Stradiņa Universitātes medicīnas fakultāti bez sarkanā diploma :D Tagad jau esmu beigusi rezidentūru un esmu sertificēta ārste ģenētiķe. Bez tā jau 10 gadus dresēju Stradiņu studentus, piedalos piedzīvojumu sacensībās, niekojos ar kērlingu, slēpņošanu un karatē, audzinu bites un 2 meitiņas, mācos dūlu zinības, gribu mainīt pasauli :D. Nedzīvoju Rīgā un man ļoti patīk braukt ar mašīnu un skaļi (un nepareizi) dziedāt pie stūres.
Mēmie zaudējumi: Piezīmes aprūpes sniedzējiem
Kima Klūgere-Bella (Kim Kluger-Bell) raksta: "Ikviens, kurš spēj apzināti izdzīvot jebkura veida sāpes, spēs būt jums līdzās, lai sniegtu atbalstu."
Ikviens? Apzināti izdzīvot sāpes? Spēs būt līdzās? ... Izdzīvot SAVAS sāpes ... Izklausās pēc gara un grūta ceļojuma. Bet varbūt ejot šo ceļu, dzimtu spēja būt līdzās ne vien citiem, bet arī sev - sāpēs, pārdzīvojumos, bailēs un sērās? Varbūt tas ir ceļš ne tikai pie citie, bet arī pie sevis?
Fragments no grāmatas Kim Kluger-Bell
from Misscariage, Abortion, and Other Pregnancy Loss."
Lai arī netīši, nemaziniet agrīno zaudējumu emocionālo nozīmi nedz spontānu, nedz mākslīgu abortu gadījumā. Mūsu kultūrā ir pieņemts uzskatīt, ka agrīnajā grūtniecības laikā vēl nav nozīmīgas emocionālās piesaistes gaidāmajam bērnam, kā rezultātā netīši var tikt noniecināta konkrētās sievietes un viņas partnera emocionālo pārdzīvojumu nozīmība. Var gadīties, ka tie, kuri meklē atbalstu bērna zaudējuma gadījumā, ir emociju pārņemti un lūdz profesionāļu palīdzību, lai atgūtu adekvātu realitātes redzējumu. Attieksme, kas mazina viņu pārdzīvojumu nozīmību, var kavēt izdzīvot pilnu zaudējuma radīto emociju klāstu.
Piedāvājiet un iedrošiniet sievieti un viņas ģimenes locekļus apskatīt, pieskarties, paturēt un / vai nofotografēt mirušo bērnu, kas var būt palīdzoši, lai aizsāktos sērošanas process. Ir pavisam nedaudz cilvēku, kuri ir nožēlojuši, ka ir apskatījuši savu mazuli, bet ir daudzi, kuri nožēlo, ka to nav izdarījuši, vai ka viņiem nav bijusi tāda iespēja. Runājot ar cilvēkiem, kuri sākumā bija atteikušies aplūkot savu bērnu, viņi atzina, ka esot jutušies pateicīgi medicīniskajam personālam, kurš piedāvāja un iedrošināja to darīt. Bērna apskatīšana ne vien padara zaudējuma izjūtu daudz reālāku, ka rezultātā var aizsākties apzināts sērošanas process, bet arī dod iespēju vecākiem izveidot saikni ar bērnu, kuru viņi, laikam ejot, varēs glabāt savās sirdīs.
Piedāvājiet atbalsta resursus - grāmatas, tīmekļa adreses, atbalsta grupas, psihoterapeitu kontaktus, informāciju par dažādām ceremonijām un atceres pasākumiem. Atbalsts var būt ļoti palīdzošs arī gadījumos, ja tiek piedzīvota ļoti agrīna grūtniecības pārtraukšana, spontānais aborts vai cits “atgriezenisks” zaudējums. Vispārpieņemtā attieksme, kas saistīta ar šādiem zaudējumiem, var kavēt cilvēkus apjaust savu pārdzīvojumu patieso intensitāti. Piedāvājums izmantot atbalsta resursus ir kā aicinājums sievieti un viņas partneri savus pārdzīvojumus uztvert nopietni.
Esiet gatavi saņemt “novirzītos” dusmu izvirdumus, un jums būs vieglāk tos pārstrādāt. Mēģinājums palikt emocionāli pieejamiem, vēlme uzklausīt, kas sievietei un viņas tuviniekiem ir sakāms, empātijas izrādīšana par piedzīvoto netaisnību un grūtībām atrast piemērotu dusmošanās mērķi, var būt daudz palīdzošāk zaudējumu piedzīvojušajai ģimenei, kā emocionāla norobežošanās.
Iedrošināt sievieti un viņas ģimeni dot sev laiku fiziski un emocionāli atveseļoties pirms nākamo grūtniecību plānošanas. Ļaušanās impulsam mēģināt “salabot” sievietes pārdzīvojumus, piedāvājot medikamentus vai dodot padomu koncentrēties tikai uz turpmākajām grūtniecībām, kavēs sērošanas procesa sākšanos vai atliks to uz nenoteiktu laiku. Norobežošanās no piedzīvotā, dod iespēju izvairīties patiesi apjaust zaudējuma emocionālo ietekmi, kas var negatīvi ietekmēt attiecības ar nākamo mazuli.
Var būt riskanti izdarīt pieņēmumu, ka zaudējums ir bijis emocionāli nenozīmīgs tikai tāpēc vien, ka pacients izskatās apņēmības pilns spert nākamos soļus. Ir cilvēki, kuri tiešām spēj ātri un bez piepūles pārstrādāt traumatiskus notikumus, tomēr jāņem vērā, ka ģimene, kura ir piedzīvojusi zaudējumu, var izjust milzīgu sociālo spiedienu nepiešķirt saviem zaudējumiem pienācīgu nozīmi. Tāpat jāņem vērā, ka emocionāls sastingums ir bieža sākotnējā reakcija zaudējuma gadījumā, tāpēc ir svarīgi atcerēties, ka emocijas var tikt apspiestas, pacients var emocionāli norobežoties, vai arī pārdzīvojumi var izpausties kā somatiskas reakcijas. Šādā gadījumā var secināt, ka sērošanas process ir apstājies.
Tomēr nevajadzētu izdarīt pieņēmumu, ka grūtniecības pārtraukšanās vai aborts visiem rada vienlīdz spēcīgus pārdzīvojumus.Visticamāk, sieviete, kura grūtniecību ir rūpīgi plānojusi vai piedzīvo savu pēdējo iespēju dzemdēt bērnu, no zaudējuma atgūsies grūtāk kā sieviete, kura ir izvēlējusies pārtraukt neplānotu grūtniecību un apzinās, ka viņai vēl būs daudz iespēju iznēsāt un laist pasaulē mazuli. Vienīgā iespēja izvērtēt konkrētā zaudējuma nozīmību, ir pavadīt laiku sarunās ar sievieti, noskaidrojot visus ar grūtniecību saistītos apstākļus.
Vainas un kauna izjūta ir nozīmīgs faktors, kas var kavēt sievieti un viņas ģimeni sērot. Biežāk to novēro gadījumos, ja grūtniecība ir zaudēta vai pārtraukta pirms krietna laika, kā arī ļoti agrīnas grūtniecības pārtraukšanās vai aborta gadījumā. Lai sniegtu atbalstu sievietei un viņas ģimenei šādos apstākļos, nepieciešams radīt beznosacījuma pieņemšanas un līdzjūtības gaisotni.
Reproduktīvās krīzes gadījumā psihoterapijas nozīmīgākais mērķis ir rast resursus apzināti izdzīvot zaudējuma pieredzi (visbiežāk atceroties vissīkākās detaļas, kā, kas ir noteicis, to pārrunājot vai pierakstot). Tas pasargās zaudējumu piedzīvojošo sievieti un viņas ģimeni no neapzinātas norobežošanās un dzīvošanas nepārstrādātu, neizdzīvotu sēru ēnā. Gadījumos, ja tiek zaudēta īpaši gaidīta grūtniecība, ir svarīgi izzināt zaudējuma neapzināto nozīmību. Ja zaudējums ilgstoši netiek pārstrādāts, visticamāk, tam ir piesaistīta kāda konkrēta, lai arī neapzināta nozīme. Sapņu analizēšana un brīvo asociāciju izmantošana psihoterpaijā bieži vien var būt palīdzoša šo neapzināto, reizēm destruktīvo saikņu pārstrādē.
* Pielikumā pievienots literatūras saraksts, kuru var izmantot, lai turpināt izglītošanos par šo tēmu.
Mēmie zaudējumi: Jizo ceremonija
Sēras: Dēla un mātes saruna
DŪLU / VECMĀŠU MĀJAS LAPAS
Latvijas Dūlu Apvienība - Latvijas dūlas
Siguldas Dūlas - Siguldā dzīvojošas dūlas sniedz atbalstu Siguldā, Cēsīs un to apkaimē
Dūla Linda Rozenbaha - atbalsts māmiņai
Dūlas Elvīra un Natālijas - atbalsts māmiņām (kriev.val.)
Dūla un vecmāte Līga Giniborga - Paradīzes dārzs
Dūla un vecmāte Baiba Stikute - Svētība
Dūla Ilze Veske - ģimenes centrs "Liepa"
Vecmāte, dūla, zīdīšanas konsultante Anete - 9 mēneši
Labo sajūtu stūrītis - mammām un par mammām
Jasmīns - vecmāte Žanete Eglīte
Pagriezieni - vecmāte Elīza Romānova
Dūla, zīdīšanas konsultante - Anita Oļukalna (Siguldiete)
Dūlas Ilze Kuduliņa un Dace Lisovska - Dūlu prakse
Elpa dzemdībās - dūla Zīle Dāvidsone
Iegurņa veselības speciāliste (dūla apmācībā) - Gundega Dūmiņa
Līna - ģimeņu psiholoģiskā atbalsta centrs
Debesmanna - pirms un pēcdzemdības depresijas atbalsta lapa.
Inga Akmentiņa-Smildziņa - Ingas radītais protāls mammamuntetiem.lv
PEP mammas - pirmā emocionālā palīdzība mammām
Latvijas Mājdzemdību ģimeņu apvienība - cilvēcīgi, daudzpusīgi, par izvēles iespējām
Kristine Zavele - bērnu un ģimeņu fotogrāfe, PEPmamma
Stārķa ligzda - ģimenes veselības centrs
Mani Slingi - tuvāk māmiņas sirdspukstiem
Aijas Apsītes Prakse - par spēju saprasties
Ziedu enerģija - Baha ziedu terapija
Aviva Romm - Integrative Medicine for Women and Children
Dr.Tereško tējas - par ārstniecības augiem
Latvijas Teravādas budisma biedrība - par klusumu sevī
Lai ikviens varētu lasīt - angļu valodas fonika
Rachel Reed - Midwife Thinking
Ginekologu un dzemdību speciālistu asociācija
Jack Newman - pediatrs par krūts ēdināšanu
Suzanne Colson - bioloģiska krūts ēdināšana (Laid-back breastfeeding)
Thomas W. Hale, RPh, PhD - precīzi un smalku par krūts ēdināšanu un medikamentiem, par medikamentiem mammas dzīvē.
© copyright 2008-2012 Linda Vītuma